Flammeinferno raser i orkanrammet New York
ARTIKKELEN ER OVER SEKS ÅR GAMMEL «50+ hjem totalt ødelagt av brann», skrev brannvesenet i New York på sin offisielle twitterkonto, natt til tirsdag. De første meldingene om en brann i Breezy Point, som ligger i bydelen Queens i New York, kom allerede rett etter orkanen Sandys verste herjinger, sent mandag kveld, lokal tid. - Det startet i ett bygg og ble spredd raskt av den kraftige viden. Vi har store problemer her, sier en brannmann på stedet til ABC News. Bak ham flommer meterdypt vann gjennom hovedgaten i småbyen, mens flammene står høyt ut fra husene langs den. HAR DU BILDER, VIDEO, TIPS ELLER INNSPILL?2200@VG.NO|| SMS/MMS til 2200 || 22000000 Brannvesenet i New York skal ha brukt lang tid på å komme seg til stedet, som ligger i evakueringssonen og skal være nærmest isolert av flom- og orkanskader. VG DIREKTE: Få siste nytt om stormen her Minst 200 brannfolk skal akkurat nå være involvert i kampen mot flammene, som blir vanskeliggjort av at flere brannhydranter står under saltvann etter flommen. Brannmenn på stedet sier til ABC at de også sliter med å ta seg frem: - Det er flere sivile som er fanget der oppe. Vi må bruke en båt for å komme oss opp og ned med utstyret vår. Breezy Point har nærmere 5000 innbyggere og ligger ute på tuppen av Rockaway Point. Området var høyprioritert som evakueringssone. Det er ikke kjent hvor mange som ble igjen, men ifølge WABC-TV måtte minst 40 reddes fra hjemmene sine da brannen brøt ut. Klokken 10.00, norske tid, var brannen fortsatt ikke under kontroll. Det var ikke meldot om omkomne eller savnede i brannen. SE DE SISTE BILDENE FRA SANDYS HERJINGER I USA Det skal også rase en annen brann på en parkeringsplass i bydelen Brooklyn. Der skal 60 biler være totalskadet. Er du i det stormherjede USA? Send inn dine bilder eller historier. 13 bekreftet omkommet Orkanen Sandy herjet store deler av USA, og skal ha rammet 60 millioner mennesker. Det totale skadeomfanget vil være uklart i flere dager, men natt til tirsdag var 13 personer bekreftet omkommet i Nord-Amerika. 12 i USA en person Canada. Blant dem var en mann som ble truffet av et tre i New York, en i Pennsylvania som døde da et hus kollapset og en kvinne i West Virgina som omkom da hun krasjet med en sementbil. 67 mennesker døde da Sandy rammet Karibia tidligere i oktober. 51 av disse omkom da orkanen herjet Haiti. M illioner uten strøm Store området av delstatene New Jersey og New York ligger grytidlige tirsdag morgen, lokal tid, fortsatt under vann. Uværet har ført til at minst 6,8 millioner mennesker har mistet strømmen over hele landet. I noen tilfeller, som på Manhattan, har strømselskapene selv stengt av for å unngå skader, men det er meldt om hundrevis av nedrevne strømlinjer og eksplosjoner i transformatorer. Svekket tirsdag morgen Strømbruddet har rammet en stor del av New York, og førte blant annet til at et stort antall pasienter og ansattte måtte evakueres fra flere sykehus i byen, fordi både strømmen og nød-generatorene sluttet å virke. Sandys kraft har strukket seg helt opp til Canada. Ifølge CTV er 164.000 mennesker uten strøm der. Sandy har i løpet av nattens herjinger blitt svekket, mens det massive stormsystemet har beveget seg lenger og lenger inn over land. Vindhastigheten ligger ifølge det amerikanske meteorologiske instituttet på i overkant av 100 kilometer i timen, grytidlige tirsdag morgen.
Minst 50 hus skal være totalskadet i storbrannen.